Foto: Tribuna.Uz Ijtimoiy tarmoqlarda PFL bosh direktori Omon G‘ofurov tomonidan imzo chekilgan xat paydo bo‘ldi. Unda Superliga va Pro-Liga klublari litsenziyalash talablarini bajarishi shartligi, aks holda quyi ligaga ravona bo‘lish ehtimoli borligidan ogohlantirilgan. Xususan, Superligada 12ta emas, 10ta klub ishtirok etishi masalasi ko‘rib chiqilayotgani yozilgan. Bundan tashqari, O‘zbekistonda transfer oynasi 7 martgacha ochiq bo‘lishi, ammo Superliga va Pro-Liga ishtirokchilari soni 13 fevralgacha aniq bo‘lishi kerakligi, buning uchun barcha klublar litsenziyalash talablarini bajarishi shartligi ko‘rsatilgan.